**2020.05.29 වන දින ප.ව. 02.00 ට පමණ සීතාවක ප්‍රාදේශීය සභා කමිටු ශාලාවේදී පවත්වන ලද නිවාස හා ප්‍රජා සංවර්ධන කාරක සභා රැස්වීමේ වාර්තාව.**

**සහභාගී වූ :**

1. ගරු කාරක සභා සභාපති - කේ.ඒ.විමල් ප්‍රසන්න මැතිතුමා
2. ගරු කාරක සභික - ඩී.කෝකිල සම්පත් වර්ණසිරි මැතිතුමා

 3. ගරු කාරක සභික - මාලනී චන්ද්‍රලතා මැතිතුමිය

1. ගරු කාරක සභික - ඥාණ ප්‍රකාසම් ෆැන්සිස් මැතිතුමා
2. ගරු කාරක සභික - ඩබ්.ඩී.චින්තක දේවින්ද මැතිතුමා

**සහභාගී නොවූ**

1. ගරු කාරක සභික - එස්.ඒ. ප්‍රේමරත්න මැතිතුමා

 2. ගරු කාරක සභික - ඩී.ඩී.අයෝම මධු ප්‍රසාද් දේවගේ මැතිතුමා

 3. ගරු කාරක සභික - එස්. චන්ද්‍රකුමාර් මැතිතුමා

1. ගරු කාරක සභික - අරුණ පී. දිවිගල්ල මැතිතුමා
2. ගරු කාරක සභික - ඇම්.ඒ. මේරි මාග්‍රට් මැතිතුමිය
3. ගරු කාරක සභික - උපුල් මනෝජ් රූපසිංහ මැතිතුමා

**සහභාගී වූ නිලධාරීන් :**

1. ලේකම් - කේ.ඒ.චන්දන පද්මසිරි මයා
2. ප්‍රධාන කළමනාකරණ සහකාර - කේ.ඩී. සන්ධ්‍යා මාලනී සන්Odසන්ධ්යමාලනී මිය
3. වැඩ අධිකාරි - ජයන්තා ජල්තොටගේ මිය
4. කාර්යභාර නිලධාරී - හංවැල්ල - ඩබ්.එම්.සී.රණසීලි මිය
5. කාර්යභාර නිලධාරී - කොස්ගම - රේණුකා ඉද්දමල්ගොඩ මිය
6. කාර්යභාර නිලධාරී - පාදුක්ක - චම්පා සෝමචන්ද්‍ර මිය
7. කාර්යභාර නිලධාරී - කහහේන - ජී. චමරි පත්මලතා මිය
8. ප්‍රජා සංවර්ධන නිලධාරී - කේ.ජී. ශර්මිලා දුෂානි මිය
9. පුස්තකාලයාධිපති - පාදුක්ක - එම්.පී.චන්ද්‍රරත්න මයා
10. තාක්ෂණ නිලධාරි - කොස්ගම - එන්.පී.දිවිගල්පිටිය මිය
11. පෙර පාසල් ගුරු - අයි.ඩී.රේණුකා විජේරත්න මිය
12. පෙර පාසල් ගුරු - ජී.ඩී.එල්.එරංගි මිය
13. පෙර පාසල් ගුරු - ශානිකා හේවාවසම් මිය
14. පෙර පාසල් සහයිකා - ඩබ්.එස්.මල්ශානි මිය
15. පුස්තකාල සහායක - එම්.ඩී.දූලීකා ලක්මිණි මිය
16. පුස්තකාල සහායක - කේ.පී.කුමුදිනී ප්‍රියන්තා මිය
17. පුස්තකාල සහායක - කේ.ජී.නිල්මිණි මිය
18. සෞඛ්‍ය කම්කරු - එච්.ඒ වත්සලා විනෝදනී මිය

නිවාස හා ප්‍රජා සංවර්ධන කාරක සභාවට පැමිණි සියලු මන්ත්‍රීවරුන් හා ලේකම්තුමා ඇතුළු කාර්ය මණ්ඩලය සාදරයෙන් පිළිගත් ගරු කාරක සභා සභාපතිතුමා කාරක සභාවේ කටයුතු ආරම්භ කරන ලදී.

1. **ලිපි ලේඛණ සලකා බැලිම.**
2. පළාත් පාලන සහකාර කොමසාරිස් කාර්යාලය (කො.දි) “පුහුණු පාඨමාලා සඳහා තොරතුරු ලබා ගැනීම ” හිසින් යුතුව ACLG/CO-11 පුහුණු යටතේ 2020.05.22 දිනැතිව පළාත් පාලන ආයතනවල මහජන නියෝජිතයින් ඇතුළු කාර්ය මණ්ඩලය වෙත ඉන්දියානු මහ කොමසාරිස් කාර්යාලයේ අනුග්‍රහයෙන් පුහුණු පාඨමාලා ලබා දීම පිළිබඳ රජයේ අවධානය යොමු වී ඇති අතර ඉන්දියානු මහා කොමසාරිස් කාර්යාලය විසින් පුහුණු අවශ්‍යතා පිළිබඳ තොරතුරු විමසා ඇති අතර ඒ දැනුම මහජන නියෝජිතයින් හා නිළධාරීන් සඳහා වෙන වෙනම ආකෘති පත්‍ර ඉංග්‍රීසි මාධ්‍යයෙන් සම්පූර්ණ කර 2020.05.26 දිනට ප්‍රථම කොළඹ සහකාර පළාත් පාලන කොමසාරිස් කාර්යාලයේ විද්‍යුත් තැපෑල වෙත යොමු කරන ලෙස දන්වමින් එවන ලද ලිපිය සලකා බැලූ කාරක සභාව පහත සඳහන් පුහුණු අවශ්‍යතා අදාල පාඨමාලාවන්ට ඇතුලත් කරන ලෙස දන්වා යැවීමට තීරණය කරන ලදි.

|  |  |  |  |  |  |
| --- | --- | --- | --- | --- | --- |
| **අනු අංකය** | **පුහුණු පාඨමාලා** | **අපේක්ෂිත ප්‍රතිපලය** | **අපේක්ෂිත නිළධාරින්** | **අදාල ආයතනය** | **වෙනත්** |
| **පුහුණු ක්ෂේත්‍රය** | **පුහුණු අවශ්‍යතාවය පරිදි කෙටි සාරාංශය** | **වර්ගය** | **ගණන** |
| 01 | ගිණුම්කරණ පුහුණු | රාජ්‍ය ගිණුම් ශ්‍රම විගණන ක්‍රම,මූල්‍ය නීති පිළිබඳ අවබෝදය | ගිණුම් ක්‍රමය තුල වංචා හා දූෂණ අවම කිරීම | කාර්ය මණ්ඩල | 05 |  |  |
| 02 | ප්‍රසම්පාදනය පිළිබඳ පුහුණුව | ඇස්තමේන්තු සකස් කිරීම සහ මූලික නීති අවශ්‍යතා පිළිබඳ අවබෝධව ලබා දීම. | නීත්‍යානුකූල ප්‍රසම්පාදන ක්‍රියාවලිය සඳහා යොමු වීම | කාර්ය මණ්ඩල | 04 |  |  |
| 03 | ව්‍යාපෘති කළමනාකරණය | වයාපෘති කළමනාකරණය අවශ්‍ය දැනුම හා කුසලතා වර්ධනය | පළාත් පාලනය තුළ නිරවද්‍ය ව්‍යාපෘති කළමනාකරණය සඳහා දැනුම වර්ධනය කිරීම | කාර්ය මණ්ඩල | 05 |  |  |
| 04 | පරිගණක පුහුණුව | තොරතුරු තාක්ෂණ දැනුම වර්ධනය කිරීම | තොරතුරු තාක්ෂණ මත පදනම් වැඩ පරිසරයක් වර්ධනය කිරීම. | කාර්ය මණ්ඩල | 10 |  |  |
| 05 | ධනාත්මක විගණනය සඳහා පුහුණුව | ධනාත්මක චින්තනය සංකල්පය තුළින් සාර්ථක ජීවිතයකට මං පෑදිම. | සමබර වෘත්තීය හා පෞද්ගලික ජීවිතයක් ලබා ගැනීම | මාණ්ඩලික නිළධාරීන්,යටත් නිලධාරීන්,සුළු කාර්ය මණ්ඩලය | 10 |  |  |
| 06 | පෙර පාසල් පුහුණුව | පෙර පාසල් දරුවන්ගේ මූලික දැනුම සංවර්ධනය කිරීම සඳහා  | පළාත් පාලන ප්‍රදේශය තුළ පෙර පාසල් ක්‍රියාවලිය සංවර්ධනය කිරීම | මාණ්ඩලික නිළධාරීන්, සුළු කාර්ය මණ්ඩලය | 10 |  |  |

|  |  |  |  |  |
| --- | --- | --- | --- | --- |
| **අනු අංකය** | **පුහුණු පාඨමාලා** | **අපේක්ෂිත ප්‍රතිපලය** | **අපේක්ෂිත නිළධාරින්** | **වෙනත්** |
| **පුහුණු ක්ෂේත්‍රය** | **පුහුණු අවශ්‍යතාවය පරිදි කෙටි සාරාංශය** |
| 01 | පළාත් පාලනය පිළිබඳ | පළාත් පාලන තුළ යහපාලන සඳහා පළාත් පාලනය පිලිබඳ දැනුම හුවමාරු කර ගැනීම | පළාත් පාලනට පිලිබඳ දැනුම ඒකරාශි කිරී | 5 |  |
| 02 | ප්‍රසම්පාදනය පිළිබඳපුහුණුව | ඇස්තමේන්තු සැකසීම හා ප්‍රසම්පාදන සැලැස්ම සඳහා මූලික නීති පිලිබඳ අවබෝධය ලබා දීම. | නෛතිකව නිවැරදි ප්‍රසම්පාදන කියාවලියක් වෙත යොමු වීම | 5 |  |
| 03 | ව්‍යාපෘති කළමනාකරණය | ව්‍යාපෘති කළමනාකරණය පිළිබඳ දැනුම හා මූල්‍ය වර්ධනය කිරීම. | පළාත් පාලන ව්‍යාපෘති සඳහා අවශ්‍ය දැනුම වර්ධනය කිරීම. | 5 |  |
| 04 | පරිගණක පුහුණුව  | පරිගණක දැනුම හා කුසලතා ව්ර්ධනය  | පළාත් පාලනය හා මහජනතාව තොරතුරු තාක්ෂණය තුලින් සමීප කිරීම | 8 |  |
| 05 | ඝණ අපද්‍රව්‍ය කළමනාකරණය | බල ප්‍රෙද්ශයේ කසල අවම කිරීම කිරීමට හා කසල කළමනාකරණයට විසදුම් සම්පාදනය කිරීම | පළාත් පාලන බල ප්‍රදේශ තුළ කසල ගැටළුව සඳහා වඩාත් සාර්ථක විසදුම් ලබා දීම | 5 |  |
| 06 | දේශපාලන විද්‍යාව | දේශපාලන විද්‍යාව පිළිබද දැනුම ලබා ගැනීම | යහපාලනය තුලින් පළාත් පාලන ආයතන පාලනය කිරීම | 5 |  |

1. මහජන පුස්තකාලය පාදුක්ක විසින් “මහජන පුස්තකාල කටයුතු නැවත ආරම්භ කිරීම ” හිසින් යුතුව 2020.05.29 දිනැතිව මහජන පුස්තකාල සාමාන්‍ය රාජකාරී කටයුතු නැවත ආරම්භ කිරීමේදී අනුගමනය කළයුතු ක්‍රියාමාර්ග සම්බන්ධයෙන් 2020.05.04 දිනැතිව පළාත් පාලන දෙපාර්තමේන්තුවේ උපදෙස් ලිපිය හා 2020.04.21 හා 2020.05.07 යන ජාතික පුස්තකාල ප්‍රලේඛණ සේවා මණ්ඩලයේ උපදෙස් මාලාව අනුව පුස්තකාලයට ඇතුළත් වීමේදී විෂබීජ නාශකය සඳහා විෂබීජ නාශක යෙදූ ස්පොන්ච් (අඩි 2 -2 1/2 අතර) පාපිසීම සඳහා ස්ථාපනය කල යුතු බවත් බැහැර ගෙන ගිය පොත් නැවත භාර ගැනීමේදී ගත යුතු ක්‍රියාමාර්ග දක්වමින් යොමු කරන ලද ලිපිය සලකා බලන ලද කාරක සභාව අදාල ද්‍රව්‍ය පුස්තකාල මගින් මිලදී ගෙන ගෙවීම සඳහා බිල්පත් ඉදිරිපත් කරන ලෙස පුස්තකාලයාධිපතිවරු දැනුවත් කරන ලදි.
2. පාදුක්ක,ප්‍රාදේශීය ශාසනා රක්ෂක බල මණ්ඩලය ප්‍රධාන ලේඛනාධිකාරි පූජය බ්‍රැන්ඩිගම්පල හේමාවාස හිමි විසින් “පුණ්‍යානුමෝදනාවයි” හිසින් යුතුව 2020.02.22 වන දින පාදුක්ක බල ප්‍රදේශයේ ගුරුභවතුන් අභිප්‍රේරණය කිරීම හා දහම් අධ්‍යාපනය හදාරන දූදරුවන්ගේ දැනුම කුසලතා හා ආකල්ප වැඩි දියුණු කිරීම ප්‍රධාන අරමුණ කරගෙන පවත්වන ලද “පිං කෙතක අස්වැන්න” නැමැති අධ්‍යාපනික ප්‍රදර්ශනය ඉතා සාර්ථක අන්දමින් පැවැත්වීමට හැකි වූ අතර දහම් අධ්‍යාපනය වැඩි දියුණු කර ගැනීමට උනන්දුවක් දැක්වූ අය සඳහා මෙම ප්‍රදර්ශනය මනා පිටුවහලක් වු බවත් මේ සඳහා අවශ්‍ය සහයෝගය ලබා දුන් සියලු දෙනා වෙනුවෙන් පුණ්‍යානුමෝදනා කරමින් එවන ලද ලිපිය කාරක සභාවේ දැන ගැනීම සඳහා ඉදිරිපත් කරන ලදි.
3. පළාත් පාලන දෙපාර්තමේන්තුව (බ.ප) “රජයේ මෙහෙයට රන් අත්වැල මාර්ගෝපදේශ සංග්‍රහය” හිසින් යුතුව LGD/03/01/04 - (පොත් මිලදී ගැනීම්) යටතේ 2020.02.26 දිනැතිව රාජ්‍ය පරිපාලන,ස්වදේශ කටයුතු ,පළාත් සභා හා පළාත් පාලන අමාත්‍යාංශය විසින් යොමු කරන ලද අංක PL/7/8/7/7-11 සහ 2020.01.07 දිනැති ලිපිය අනුව රාජ්‍ය සේවයේ පරිපාලන නිළධාරිනියක් ලෙස රාජකාරි කටයුතු කර විශ්‍රාම ලබා සිටින එච්.පී.එල්.ද සිල්වා මහත්මිය විසින් රචිත “රජයේ මෙහෙයට රන් අත්වැල මාර්ගෝපදේශ සංග්‍රහය” නැමැති ග්‍රන්ථය දමිළ භාෂාව පරිශීලනය කරන අය වෙනුවෙන් එම ග්‍රන්ථයෙහි

දමිළ පිටපත්ද කතුවරිය විසින් සම්පාදනය කර ඇති අතර පුස්තකාල සඳහා සුදුසු බැවින් මෙම කෘතිය මිලදී ගැනීමේ අවශ්‍යතාවයක් පවතින්නේ නම් සහයෝගය දක්වන ලෙස ඉල්ලමින් යොමු කරන ලද ලිපිය සලකා බැලූ කාරක සභාව සභාව සතු පුස්තකාල 05 සඳහා “ARASANGA SEVAYALARHALUKKANA VALIKATTAL NOOL” නමින් දෙමළ බසින් සම්පාදනය කර ඇති මාර්ගෝපදේශ සංග්‍රහයන් 4 මිලදී ගැනීම සුදුසු බවට කාරක සභාව තීරණය කරන ලදි.

1. ප්‍රාදේශීය සභාවට අයත් මහජන පුස්තකාල සඳහා කතුවරුන් විසින් යොමු කරන ලද පහත සඳහන් පොත් 05 බැගින් පුස්තකාල 05 සඳහා මිලදී ගැනීමට කාරක සභාව තීරණය කරන ලදී.

|  |  |  |  |
| --- | --- | --- | --- |
|  | පොතේ නම | කර්තෘගේ නම | වටිනාකම රු. |
| 01 | අන්තිම සිකුරාදා | නදීෂ සම්පත් ඩයස් මහතා | 400.00 |
| 02 | හුදෙකලා බිරිඳ) | සුධර්මා බාලසූරි මිය | 550.00 |

1. **සාකච්ඡා සටහන්**
2. සීතාවක ප්‍රාදේශීය සභා බල ප්‍රදේශයේ ඇති සියළුම පෙර පාසල් ආරම්භ කිරීමට පෙර හංවැල්ල හා පාදුක්ක වෛද්‍ය නිළධාරි කාර්යාල සම්බන්ධ කර දැනුවත් කිරීමේ වැඩසටහන් සංවිධානය කීරීමට අවශ්‍ය ක්‍රියාමාර්ග ගන්නා ලෙස ප්‍රජා සංවර්ධන නිළධාරිතුමිය දැනුවත් කරන ලදි.
3. රටේ ඇති වූ වසංගත තත්වය හේතුවෙන් 2020.03.29 දින සිට 2020.05.13 දින දක්වා සීතාවක ප්‍රාදේශීය බල ප්‍රදේශයේ ජනතාව සඳහා සභාව මගින් සහනදායී මිලට මිලියන 10 ක් පමණ වටිනා වියළි ආහාර හා එලවළු පාර්සල් බෙදාදිමේ කටයුතු ඉතාමත් කැපවීමෙන් ඉටු කිරීම වෙනුවෙන් දිවා රෑ නොබලා රටෙහි පැවති රෝගී තත්වයද නොතකා ඒ සඳහා කැප වූ ගරු සභාපතිතුමා,ලේකම්තුමා ඇතුළු නිළධාරි හා සේවක මහතුන් සඳහා නිවාස කමිටුව වෙනුවෙන් කමිටු කාරක සභාවේ සභාපතිතුමා විසින් ස්තුතිය පුදකරන ලදි.
4. නැණසල මධ්‍යස්ථානයේ ඉගෙනුම ලබන ළමුන් සඳහා වැඩසටහන් ආරම්භ කිරීමට සෞඛ්‍ය උපදෙස් අනුගමනය කරමින් එම කටයුතු කිරීමට සුදානම් වන ලෙස නැණසල භාර වත්සලා මිය දැනුවත් කරන ලදි.